Word almal gered, ongeag…? | 4windkoinonia
← Is God 'n "drie-eenheid"?
Die vyand van God is binne-in ons. →
Die hele reddingsproses is 'n genadeproses wat "uit God" kom, dit is deur Hom geïnisieer; die hele proses word "deur God" bewerkstellig, en almal sal uiteindelik "tot God" kom.
God gaan 100% suksesvol wees en ALMAL in Adam red en tot saligheid bring. Hierdie geloof is egter nie nou in almal nie. Die mens kan NIE op sy eie tot God kom NIE. Niemand kan God soek as God daardie begeerte nie in die mens plaas nie:
Rom 3:10-18 soos geskrywe is: Daar is niemand regverdig nie, selfs nie een nie. 11 Daar is niemand wat verstandig is nie, daar is niemand wat God soek nie. 12 Hulle het almal afgewyk, saam het hulle ontaard. Daar is niemand wat goed doen nie, daar is selfs nie een nie. 13 Hulle keel is 'n oop graf, met hul tonge pleeg hulle bedrog, die gif van adders is onder hulle lippe. 14 Hulle mond is vol vervloeking en bitterheid. 15 Haastig is hulle voete om bloed te vergiet. 16 Verwoesting en ellende is in hulle paaie, 17 en die weg van vrede ken hulle nie. 18 Daar is geen vrees van God voor hulle oë nie.
Die mens se vleeslike wil is TEEN God en dit wat Hy doen. Die vlees KAN en WIL God nie behaag nie!
Dit is eintlik teen ons menslike wil dat God ons "trek" na Hom om gered te word. God het dit so beplan en doen ook tot vandag so omdat Hy nie Sy eer met 'n vleeslike skepsel deel nie. Anders kan elkeen spog dat hy self, op sy eie gekies het om Jesus te volg:
Daar is sommige wat hierdie woorde kan glo – hulle is deur Hom UITVERKIES om dit te glo. Die getal wat uitverkies is in hierdie aardse eon om God se woorde oor Sy saligheidsplan te kan aanvaar en dit uit te leef, is egter baie baie baie min:
Want "baie" bely dat hulle self besluit het om in Jesus se naam goeie werke te doen. Hulle sê openlik dat hulle self hulle "harte" vir Jesus gegee het! Verbeel jou. Ek self het hierdie woorde op 'n tyd gepraat in my onkunde. Ons almal praat met groot woorde dat ons Jesus "aangeneem" het as ons persoonlike saligmaker. Ons is eerlik en opreg IN ONS BLINDHEID EN ONKUNDE! Dit is die tragedie. Ywer is goed, maar verkeerde ywer is die ywer "sonder kennis"!
In ons tyd van ywer "sonder kennis" is ons selfs baie getrou in ONS goeie dade en is nie skaam om dit openlik voor God en mens te bely en uit te stal nie. Ja ons word "geroep", maar ons luister nie reg nie. Luister noukeurig wat God aan hierdie "baie" geroepenes sê:
Luister weer wat die Here sê…"Ek het julle nooit geken nie. Gaan weg van My, julle wat die ongeregtigheid werk!" Dit is die mense wat BAIE GOEIE dinge GEDOEN het wat hierdie harde woord hoor. Ek het hierdie harde woorde van die Here PERSOONLIK gehoor en beleef! Het jy al hierdie woorde persoonlik gehoor? As jy nog nie hierdie woorde reeds beleef het nie, dan sal jy dit wel later hoor en beleef want…
Ware redding kom van God en dit is Sy werk van begin tot einde. Hy het besluit wie in die eerste opstanding gaan wees en wie in die tweede opstanding gaan wees. ALMAL sal egter slegs DEUR VUUR gered word – dieselfde VUUR:
Niemand mis hierdie vuur nie! Ons werke SAL beproef word DEUR DIE VUUR. Ons aardse werke sal openbaar word en ons sal daarvan moet afstand doen. Dit is wat bedoel word met die aflegging van die vlees. Dit is wat die globale vloed in ons eie lewe bewerkstellig! Ons moet verlossing kry van ons aardse gevangenis van vleeslikheid in AL sy vorme!
Die aflegging van die vlees is 'n pynlik proses want ons wil nie die vlees verloor nie! Ons word lief vir hierdie aardse skepsel en al sy aanhangsels. In ons geestelike blindheid wil ons al hierdie aardse dinge met ons saamsleep na 'n sogenaamde 'hiernamaals'. Mense deur die geskiedenis maak groot bohaai van begrafnisseremonies en die 'reis' na die 'hiernamaals'! Dit is alles van geen waarde. God stel nie belang daarin nie en ons moet die emosionele en finansiële uitbuiting van al hierdie valse propaganda van vlees sien. Ons moet God bid om ons VANDAG te help om Sy stem te kan hoor:
Heb 3:12-15 Sorg daarvoor, broeders, dat daar nie miskien in een van julle 'n bose en ongelowige hart is deurdat hy van die lewende God afvallig word nie. 13 Maar vermaan mekaar elke dag so lank as dit vandag genoem word, sodat niemand van julle deur die verleiding van die sonde verhard word nie. 14 Want ons het deelgenote van Christus geword, as ons net die begin van ons vertroue tot die einde toe onwrikbaar vashou; 15 omdat daar gesê word: Vandag as julle sy stem hoor, verhard julle harte nie soos in die verbittering nie.
Fisiese Israel IS NIE God se ware uitverkorenes nie, maar slegs geestelike tipes – hulle wys aan God se ware uitverkores wat om te doen en waarna om na uit te kyk om versigtig en Godsvresend te wandel VANDAG:
Fisiese Israel WOU NIE die vurige toetse in die woestyn beleef nie. Hulle wou 'n kort pad hê en het dus aanhou kla en kla oor hul beproewinge wat God op hulle gebring het vir hul eie beswil. Dit is OOK slegs DEUR " baie verdrukkinge" dat God se ware uitverkores in Sy koninkryk sal ingaan. Hoe duidelik is dit nie in die HELE Skrifte nie!
Ons beproewinge word nie verniet as 'n vuurproses uitgewys nie!!!
En elkeen se werke sal getoets word deur God se GEESTELIKE vuur, en die vuur sal uitwys of die werke God s'n was (goud, silwer, kosbare stene), en of die werke ons s'n was (hout, hooi en stoppels). Deur hierdie proses word ons almal gered op die tyd soos deur God bepaal. Kom ons lees weer wat Paulus so mooi vir ons neergeskryf het sodat ons dit NIE kan vergeet nie….
So, niemand word gered sonder om deur die vuur te gaan nie. Daar sal wel 'n "geween en gekners van die tande" wees soos ons "skade ly" wanneer ons die ou mens (hout, hooi en stoppels) moet verloor:
Daar is die vuur wat God altyd gebruik om die hout, hooi en stoppels uit ons te brand. Ja dit is Sy Woord!!!
Maar die vuur sal nie vir ewig ons martel nie:
Nou kan ons ook beter verstaan wat "genade" beteken. Almal word gered deur genade, deur VUUR, sonder verdienste en dit is 'n geskenk ("gawe") van God:
Heb 12:5-9 En julle het die vermaning heeltemal vergeet wat tot julle as seuns spreek: My seun, ag die tugtiging van die Here nie gering nie en beswyk nie as jy deur Hom bestraf word nie; 6 want die Here tugtig hom wat Hy liefhet, en Hy kasty elke seun wat Hy aanneem. 7 As julle die tugtiging verdra, behandel God julle as seuns; want watter seun is daar wat die vader nie tugtig nie? 8 Maar as julle sonder tugtiging is, wat almal deelagtig geword het, dan is julle onegte kinders en nie seuns nie. 9 Verder, ons het ons vaders na die vlees as kastyders gehad, en ons het vir hulle ontsag gehad; moet ons nie veel meer aan die Vader van die geeste onderworpe wees en lewe nie?
3 Responses to Word almal gered, ongeag…?
Mei 17, 2010 om 11:06 nm
Hallo Larry,Ek glo wel dat God almal wil red.Maar wat van die wat Sy genade gawe verwerp.En Hom haat.Wat Hom ontken.Wat ontken dat Jesus die enigste weg is.Want niemand kom na die Vader behalwe deur My.
Markus 9:49 verwys na die gelowiges wat kies om Jesus te volg.Dit kan ook gesien word as die smeltkroes.Waar ons gelouter word en gesuiwer word.
1 Kor 3:13 – 15 Verwys weereens na die louterings proses.
Dus wat jy beweer is dat almal gered gaan word.Al is daar nou 'n groot klomp wat eers deur die vuur gered moet word.Ek wil net vir jou se dit is 'n Roomskatolieke geloof.Want dit weerspreek die Bybel.Let op die volgende:
Mal 4:3 En julle sal die goddelose vertrap, want hulle sal soos stof wees onder julle voetsole op die dag wat Ek skep, sê die HERE van die leërskare.
Let wel hulle is verslind en nie beproef nie.Hulle is vernietig.En sal dus nooi weer wees nie.
Die onderwerping sluit ook in die vernietiging van die Bose,die valse Profeet en hulle volgelinge en die doderyk.
Oktober 28, 2013 om 9:18 nm
11Korinthiers2,14& Maar God sy dank wat ons altyd laat triomfeer in Christus, en wat die reuk van sy kennis deur ons oral versprei. Romeine16,16
Oktober 29, 2013 om 8:44 vm
Eerstens baie dankie vir jou skrywe. Die talle Skrifverwysings in jou skrywe is 'n groot aanmoediging vir my. Baie dankie daarvoor. Dit is voorwaar die Woord van God alleen wat ons bevry van ons eie sienings ("oorlegginge en gedagtes van die hart") en valse leerstellings. Dit is hoe ons voor God oop en bloot staan (selfs nou) en dan ook besef met wie ons te doen het:
Heb 4:11-13 Laat ons ons dan beywer om in te gaan in dié rus, sodat niemand in dieselfde voorbeeld van ongehoorsaamheid mag val nie. Want die woord van God is lewend en kragtig en skerper as enige tweesnydende swaard, en dring deur tot die skeiding van siel en gees en van gewrigte en murg, en is 'n beoordelaar van die oorlegginge en gedagtes van die hart. En daar is geen skepsel onsigbaar voor Hom nie, maar alles is oop en bloot voor die oë van Hom met wie ons te doen het.
Jy raak 'n hele aantal dinge aan waarop ek net kortliks wil reageer, as jy nie omgee nie. Kom ons begin by jou vrae aan die begin van jou skrywe. Jou eerste vraag is:
"Het u geweet- 'n Gelowige persoon is nie noodwendig 'n geredde persoon nie?"
Soos jy weet is daar baie gelowe en dan ook baie "gelowiges" binne elke geloof. Maar ek veronderstel dat jy van gelowiges binne die Christelike geloof praat. Volgens die Skrifte is geloof 'n geskenk wat God gee aan diegene vir wie Hy besluit om dit te gee en op 'n tyd soos deur Hom alleen bepaal:
Wel daar het ons dit. God is in totale beheer van geloof en Hy alleen weet vir wie Hy hierdie geloof skenk om die vrugte te dra wat by die geloof pas. Soos jy tereg noem B____, is daar absoluut niks wat ons kan bydra in die reddingsproses nie. Laat my toe om jou pragtige woorde te kwoteer:
"Daar is niks wat ons as mense kan bydra tot hierdie verlossingsdaad van God aan die mens nie.
Al wat van ons verwag word is om dit te glo en te aanvaar. Maar om dit te kan doen is dit noodsaaklik om die riglyne soos in die bybel vir ons uiteengesit noukeurig sou volg, en die Heilige Gees toelaat om ons in die volle waarheid te onderrig. Die ewige lewe moet ons fokuspunt en einddoel wees."
Ek stem 100% saam met jou. Die Bybel is ons enigste ware riglyn vir alles en dit is waar God vir ons Sy Woord opgesluit het. Jesus het so mooi gesê dat dit is Sy woord wat gees is en dit is Sy woord wat die lewe is:
Tog verwerp baie hierdie woorde omdat hulle net nie kan sien wat hier geskryf staan nie. Toe Hy hierdie woord die eerste keer genoem het, het baie van Sy dissipels Hom verlaat en Hom nie meer gevolg nie want hierdie woord skei mense:
Joh 6:64-66 Maar daar is sommige van julle wat nie glo nie. Want Jesus het van die begin af geweet wie hulle was wat nie glo nie, en wie hy was wat Hom sou verraai. En Hy sê: Om hierdie rede het Ek vir julle gesê dat niemand na My toe kan kom as dit hom nie deur my Vader gegee is nie. Hieroor het baie van sy dissipels teruggegaan en nie meer saam met Hom gewandel nie.
Mat 10:34-35 Moenie dink dat Ek gekom het om vrede op die aarde te bring nie. Ek het nie gekom om vrede te bring nie, maar die swaard. Want Ek het gekom om tweedrag te verwek tussen 'n man en sy vader, en tussen 'n dogter en haar moeder, en 'n skoondogter en haar skoonmoeder.
Baie volg Hom net vir die fisiese dinge wat hulle van Hom kan kry, maar as dit kom by die geestelike dinge draai hulle om en verag Hom en ook Sy ware volgelinge sodat hierdie woorde in vervulling kan gaan, selfs in ons eie tyd:
Ek sal later meer oor die vleeslike en geestelike Jesus sê, maar ek wil eers raak aan jou volgende vraag:
"Waarom moet ons gered word, en waarvan?"
Hier is die antwoord volgens die Woord van God:
Luk 11:4 en vergeef ons ons sondes, want ons vergewe ook elkeen wat aan ons skuldig is; en lei ons nie in versoeking nie, maar verlos ons van die Bose.
Ons is in die proses om gered te word van "ons sondes" – van die "liggaam van die sonde". Die valse leraars sê dat ons van 'n ewige hel gered moet word, maar ek kan nie so 'n teks in die hele Skrifte sien dat Jesus ons van so iets kom red nie. Almal sal egter wel die vuur MOET ervaar om gered te word – Jesus het self so gesê!
Volgens Jesus (en Paulus) is niemand uitgesluit nie. God het net EEN vuur waarmee elkeen "gesout" sal word:
Ons sonde of sondige toestand is ons grootste probleem en niemand is, volgens my kennis, in hierdie lewe reeds volkome vry van hierdie sondige toestand nie. Anders het Johannes gelieg toe hy hierdie woorde onder die inspirasie van God se gees geskryf het:
1Jn 1:8-10 As ons sê dat ons geen sonde het nie, mislei ons onsself en die waarheid is nie in ons nie. As ons ons sondes bely, Hy is getrou en regverdig om ons die sondes te vergewe en ons van alle ongeregtigheid te reinig. As ons sê dat ons nie gesondig het nie, dan maak ons Hom tot 'n leuenaar en is sy woord nie in ons nie.
Jy sal saamstem B____, Johannes en God lieg nie, maar "elke mens" wel -elkeen wat teen "hierdie woorde" gaan:
Rom 3:4 Nee, stellig nie! Maar God moet waaragtig wees en elke mens leuenagtig, soos geskrywe is: Sodat U geregverdig kan word in u woorde en oorwin as U gerig hou.
Sover ek sien is die woord "sal" altyd voor die woord "red" (of dan "gered") in die Woord van God:
Hand 16:31 Toe sê hulle: Glo in die Here Jesus Christus en jy sal gered word, jy en jou huisgesin.
Ek het nie daardie woorde geskryf nie – ek kwoteer slegs wat "geskrywe" is want God maan ons om nie eens te dink bo of buite wat "geskrywe" is nie:
Kan ons God ken? Wel ek laat weer die Skrifte antwoord want my eie mening is niks werd nie:
Gal 4:8-9 Maar destyds, toe julle God nie geken het nie, het julle dié gedien wat van nature geen gode is nie; maar nou dat julle God ken, of liewer deur God geken is, hoe keer julle weer terug tot die swakke en armoedige eerste beginsels wat julle weer van voor af aan wil dien?
1Kor 8:3 Maar as iemand God liefhet, dié word deur Hom geken.
Ons kan God net ken tot die mate wat Hy Homself aan 'n persoon openbaar. Dit is dus onmoonlik vir enige "vlees en bloed" mens om die geestelike koninkryk van God in te gaan en nog minder om God werklik ten volle ken nie in hierdie lewe. Ons leer nog van God en selfs Paulus het dit teen die einde van sy lewe nog steeds bely:
Fil 3:10-13 sodat ek Hom kan ken en die krag van sy opstanding en die gemeenskap aan sy lyde terwyl ek aan sy dood gelykvormig word [dit is 'n proses!], of ek miskien die opstanding uit die dode kan bereik. Nie dat ek dit al verkry het of al volmaak is nie, maar ek jaag daarna of ek dit ook kan gryp, omdat ek ook deur Christus Jesus gegryp is. Broeders, ek reken nie dat ek dit self gegryp het nie.
Paulus verklaar ook duidelik dat hy in sy aardse bestaan net "ten dele" ken alhoewel God hom en alles ten volle ken:
Daar is ook diegene wat Jesus net ken "na die vlees" in 'n fisiese gedaante (die wat soos 'n mens s'n lyk), maar Paulus noem dit as 'n "ander Jesus" met 'n "ander gees" en 'n "ander evangelie". Ek kyk dus nie neer op hulle wat Jesus so ken nie, want hulle is opregte en eerlike dierbare mense. Maar hul ywer is sonder kennis, volgens die Skrifte. Net soos die fisiese Jode God ken, so ken baie mense (wat hulself as Christene klassifiseer) Jesus ook na die vlees:
Ons almal begin om Jesus "na die vlees" te ken, maar ons moet besef dat dit nie die geestelike Jesus is nie. Net die opgewekte geestelike Jesus kan ons red! Baie dien God met gevoelens en glo die gees van God bestaan in emosionele gewaarwordinge wat ook die vyf menslike sintuie moet bevredig. Diegene wat die "ander Jesus" of die Jesus "na die vlees" met groot ywer preek is juis hulle waarteen Jesus ons gewaarsku het. Hulle is juis die "baie" waarvan die Skrifte praat. Hulle is oortuigend omdat hul "ander evangelie" mense met vrees vul om getalle by hulle te kry en "handel dryf met die woord van God". Hulle dink en preek selfs dat hulle eie geloof hulle gaan red!!!
Die ware Jesus en die ware gees verkondig die enigste ware evangelie wat verklaar dat God Jesus gestuur het om almal te red en Jesus gaan dit 100% regkry. Hy het immers vir die sondes "van die hele wêreld" gesterf:
1Ti 2:3-4 Want dit is goed en aangenaam voor God, ons Verlosser, wat wil hê dat alle mense gered word en tot kennis van die waarheid kom.
1Ti 4:9-10 Dit is 'n betroubare woord en werd om ten volle aangeneem te word; want hiervoor arbei ons ook en word ons gesmaad, omdat ons gehoop het op die lewende God wat 'n Behouder [die Redder] is van alle mense, insonderheid van die gelowiges.
1Kor 15:21-22 Want aangesien die dood deur 'n mens [dit is die eerste Adam] is, is die opstanding van die dode ook deur 'n mens [die laaste Adam naamlik Christus]. Want soos hulle almal in Adam sterwe, so sal hulle ook almal in Christus lewend gemaak word;
Daar staan dit "geskrywe" vir hulle ["insonderheid van die gelowiges"] wat die geloof geskenk is om dit kan ontvang, B____. Dit hang geensins van die mens se wil af of hy gered gaan word nie – God gaan hom red, "maar elkeen in sy eie orde":
1Kor 15:23-28 maar elkeen in sy eie orde: as eersteling Christus, daarna die wat aan Christus behoort by sy koms. Daarna kom die einde [dit is "die res" volgens die oorspronklike Grieks], wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het. Want Hy moet as koning heers totdat Hy al sy vyande onder sy voete gestel het. Die laaste vyand wat vernietig word, is die dood. Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.
"…sodat God alles in almal kan wees" is harde woorde wat "baie" mense van die ware Jesus laat wegdraai! Almal gaan egter Jesus as Heer eer, en niemand kan Jesus as Heer erken as hy nie die gees van God het nie!!!
Wel om hierdie woorde te glo is vir baie nie tans beskore nie, maar hulle sal dit wel kan doen op 'n latere stadium. Al die voorbeelde wat jy opgenoem het in jou skrywe B____ getuig saam met al hierdie waarhede. Dankie weereens vir jou skrywe en laat maar weet as daar iets is wat onduidelik was.